

**REPUBLIKA HRVATSKA**

**VARAŽDINSKA ŽUPANIJA**

**Županijska skupština**

KLASA:

URBROJ:

Varaždin, \_\_.\_\_. 2021.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17), članka 30. točke 34. Statuta Varaždinske županije (“Službeni vjesnik Varaždinske županije“, broj 14/18), te članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 14/18), Županijska skupština Varaždinske županije na \_\_. sjednici, održanoj \_\_.\_\_. 2021. godine, donosi

**ANALIZU STANJA**

**sustava civilne zaštite na području Varaždinske županije za 2020. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Varaždinska županija obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20) (u daljnjem tekstu: Zakon), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja **godišnju analizu stanja** i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite Varaždinske županije za razdoblje od 2020. do 2023. godine („Službeni vjesnik Varaždinske županije“ broj 82/19) i Plana razvoja sustava civilne zaštite na području Varaždinske županije za 2020. godinu („Službeni vjesnik Varaždinske županije“ broj 82/19), u 2020. godini usvojeni su sljedeći dokumenti:

* **Odluka o osnivanju specijalističke postrojbe civilne zaštite za traganje i spašavanje u ruševinama Varaždinske županije** („Službeni vjesnik Varaždinske županije“ broj 07/20),
* **Odluka o određivanju pravnih osoba od interesa za sustav civilne zaštite Varaždinske županije** („Službeni vjesnik Varaždinske županije“ broj 07/20),
* **Rješenje o imenovanju članova Stožera civilne zaštite Varaždinske županije** („Službeni vjesnik Varaždinske županije“, broj 20/20).

1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**
   1. **PROCJENA RIZIKA OD VELIKIH NESREĆA ZA PODRUČJE VARAŽDINSKE ŽUPANIJE**

Županijska skupština Varaždinske županije, na sjednici održanoj, 10. prosinca 2019. godine, donijela je Odluku o donošenju Procjene rizika od velikih nesreća za područje Varaždinske županije („Službeni vjesnik Varaždinske županije“, broj 82/19).

Procjenu rizika od velikih nesreća za područje Varaždinske županije izradila je Radna skupina osnovana Odlukom Župana Varaždinske županije o postupku izrade Procjene rizika od velikih nesreća za područje Varaždinske županije i osnivanju Radne skupine za izradu Procjene rizika od velikih nesreća za područje Varaždinske županije („Službeni vjesnik Varaždinske županije“, broj 38/17).

Procjena rizika od velikih nesreća za područje Varaždinske županije izrađena je sukladno Smjernicama za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16).

* 1. **PLANSKI DOKUMENTI U PODRUČJU CIVILNE ZAŠTITE**
     1. **Plan djelovanja civilne zaštite za područje Varaždinske županije**

Procjena rizika od velikih nesreća za područje Varaždinske županije temelj je izrade Plana djelovanja civilne zaštite za područje Varaždinske županije.

Plan djelovanja je operativni dokument prvenstveno namijenjen za potrebe djelovanja Stožera civilne zaštite Varaždinske županije, kao stručnog, operativnog i koordinativnog tijela za provođenjem mjera i aktivnosti civilne zaštite u velikim nesrećama. Osim toga, Plan obuhvaća način djelovanja operativnih snaga sustava civilne zaštite.

Plan djelovanja civilne zaštite za područje Varaždinske županije je u postupku izrade. Na temelju odredbe članka 17. stavka 4. Zakona o sustavu civilne zaštite („Narodne novine“, broj 82/15, 118/18, 31/20), Plan djelovanja civilne zaštite za područje Varaždinske županije donosi Župan Varaždinske županije.

* 1. **VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE VARAŽDINSKE ŽUPANIJE**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“, broj 75/16), Varaždinska županija vodi evidenciju članova Stožera civilne zaštite Varaždinske županije te evidenciju pripadnika specijalističkih postrojbi civilne zaštite.

Jedinice lokalne samouprave s područja Varaždinske županije podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostavljaju Upravnom odjelu za gospodarstvo, financije i europske poslove Varaždinske županije, koja ih objedinjava, nadopunjuje podacima koje izrađuje samostalno te dostavlja Područnom uredu civilne zaštite Varaždin najkasnije do 30. prosinca svake godine.

1. **OPERATIVNE SNAGE SUSTAVA CIVILNE ZAŠTITE**

Na području Varaždinske županije mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Varaždinske županije,
* Vatrogasna zajednica Varaždinske županije,
* Društvo Crvenog križa Varaždinske županije,
* Hrvatska gorska služba spašavanja – Stanica Varaždin,
* Specijalistička postrojba civilne zaštite za traganje i spašavanje u ruševinama Varaždinske županije,
* Specijalistička postrojba civilne zaštite za traganje i spašavanje u poplavama Varaždinske županije,
* Koordinatori na lokaciji,
* Pravne osobe od interesa za sustav civilne zaštite Varaždinske županije,
* Udruge.

## STOŽER CIVILNE ZAŠTITE

Stožer civilne zaštite Varaždinske županije imenovan je Rješenjem o imenovanju članova Stožera civilne zaštite Varaždinske županije („Službeni vjesnik Varaždinske županije“, broj 38/17, 22/19, 96/19, 20/20).

Stožer civilne zaštite Varaždinske županije sastoji se od načelnika Stožera, zamjenika načelnika Stožera te 23 članova.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite Varaždinske županije rukovodi načelnik Stožera, a kada se proglasi velika nesreća, rukovođenje preuzima Župan Varaždinske županije.

Način rada Stožera civilne zaštite Varaždinske županije uređen je Poslovnikom o načinu rada Stožera civilne zaštite Varaždinske županije („Službeni vjesnik Varaždinske županije“, broj 44/17).

Stožer civilne zaštite Varaždinske županije je tijekom 2020. godine održao 98. sjednica na kojima je razmatrana epidemiološka situacija uzrokovana COVID-19 na području Varaždinske županije.

Sukladno Odluci Stožera civilne zaštite Republike Hrvatske (KLASA: 810-06/20-01/7, URBROJ: 511-01-300-20-14, dana 23. ožujka 2020. godine), a u svrhu smanjenja mogućnosti širenja bolesti COVID-19, Stožer civilne zaštite Varaždinske županije je dana 24. ožujka 2020. godine donio Odluku o izdavanju propusnica (KLASA: 810-03/17-01/2, URBROJ: 2186/1-02/3-20-83). Stožer civilne zaštite Varaždinske županije je dana 25. ožujka 2020. godine donio Dopunu Odluke o izdavanju propusnica (KLASA: 810-03/17-01/2, URBROJ: 2186/1-02/3-20-85).

## VATROGASNA ZAJEDNICA VARAŽDINSKE ŽUPANIJE

U Vatrogasnu zajednicu Varaždinske županije udruženo je 121 dobrovoljno vatrogasno društvo (117 teritorijalnih i 4 u gospodarstvu) i 2 profesionalne vatrogasne postrojbe (Javna vatrogasna postrojba Grada Varaždina i Profesionalna vatrogasna postrojba „Varteks“ Varaždin). Na području Varaždinske županije djeluje 28 središnjih i 89 ostalih vatrogasnih društava.

Vatrogasna zajednica Varaždinske županije ima 1.898 operativnih članova (68 profesionalnih i 1.830 dobrovoljnih članova), 969 pričuvnih članova, 2.084 izvršnih članova te preko 4500 članova u dobi od 18 do 65 godina (od toga preko 1.500 žena).

Vatrogasna zajednica Varaždinske županije u slučaju velikih nesreća i katastrofa raspolaže sljedećim materijalno – tehničkim sredstvima:

* 79 navalnih vozila,
* 17 autocisterni,
* 4 autoljestve,
* 7 specijalnih vozila,
* 10 zapovjednih vozila,
* 105 kombi vozila,
* 26 ostalih vozila,
* 4 čamaca,
* 332 pumpe,
* 246 dišnih aparata,
* oko 60 km tlačnih cijevi.

Tijekom 2020. godine, 420 članova Vatrogasne zajednice Varaždinske županije prošlo je osposobljavanje za vatrogasna zvanja i usavršavanje za specijalnosti: mladež – 27, vatrogasac – 145, vatrogasac 1. klase – 97, vatrogasni časnik u tijeku – prekinut zbog epidemiološke situacije uzrokovane virusom COVID-19, rad s aparatima za zaštitu dišnih organa – prekinut zbog epidemiološke situacije uzrokovane virusom COVID-19, prva pomoć u vatrogastvu (bolničar) – 104, voditelj vatrogasne mladeži – 47.

U razdoblju od 22. veljače do 28. travnja provodile su se preventivne ophodnje u cilju kontrole zadržavanja i kretanja na javnim površinama, pri čemu je sudjelovalo 90 dobrovoljnih vatrogasnih društava s preko 2000 izlazaka. U 718 intervencija (događaja)[[1]](#footnote-1) (požar – 294, tehničke intervencije – 387, ostalo – 37), tijekom 2020. godine sudjelovalo je 858 članova.

### JVP Grada Varaždina

JVP Grada Varaždina ima ukupno 54 profesionalna vatrogasca.

JVP Grada Varaždina u slučaju velikih nesreća i katastrofa raspolaže sljedećim materijalno – tehničkim sredstvima:

* 1 zapovjedno vozilo,
* 3 navalna vozila,
* 1 autocisterna,
* 1 vozilo za akcidente,
* 1 kemijsko vozilo,
* 2 vozila za tehničke intervencije,
* 2 autoljestve,
* 4 vozila za prijevoz ljudi i opreme,
* 2 službena osobna vozila,
* 3 čamca s motorom,
* oprema za spašavanje iz vode,
* oprema za spašavanje iz visina i dubina,
* uskočni jastuk – 3 kom,
* šator,
* oprema za dekontaminaciju,
* platforme za spašavanje iz vode – 3 kom.

## DRUŠTVO CRVENOG KRIŽA VARAŽDINSKE ŽUPANIJE

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Društvo Crvenog križa Varaždinske županije ima 7 zaposlenika i 40 volontera.

Društvo Crvenog križa Varaždinske županije nadopunjava se s Gradskim društvom Crvenog križa Varaždin, koje posjeduje svu osnovnu opremu za djelovanje u slučaju velikih nesreća i katastrofa.

U slučaju velikih nesreća i katastrofa Gradsko društvo Crvenog križa Varaždin raspolaže sljedećim materijalno – tehničkim sredstvima:

Tablica 1. Materijalno-tehnička sredstva GDCK Varaždin

| **NAZIV ROBE** | **KOMADA** |
| --- | --- |
| Šator komplet s rasvjetom vanjskom i unutarnjom 30 m2 | 4 |
| Sklopivi ležajevi s podlogom | 31 |
| Agregat | 2 |
| Rasvjetna tijela unutarnja i vanjska (komplet s razvodnim ormarićem) | 3 |
| Grijači za šator | 3 |
| Vreća za spavanje | 111 |
| Deka | 130 |
| Pivski komplet (stol i 2 klupe) | 24 |
| Rasklopive stolice | 14 |
| Stalak za smeće | 3 |
| Radne svjetiljke | 10 |
| Mobilna kuhinja kapaciteta 250-300 obroka s priborom za pripremanje i distribuciju hrane | 2 |
| Hladnjak 215 L | 1 |
| Bačve za vodu 25 L | 2 |
| Pribor za jelo komplet (metalni) | 100 |
| Šator na napuhavanje 30 m2 | 1 |
| Šator kocka 12 m2 | 1 |
| Auto prikolice nosivosti 750 kg | 2 |
| Isušivači vlage | 30 |
| Pumpe za vodu | 5 |
| Torbe prve pomoći | 45 |
| Nosiva sklopiva | 2 |
| Invalidska kolica | 20 |
| Štake | 7 |
| Hodalice | 15 |
| Toaletni stolići | 12 |
| Megafon | 2 |
| Radio uređaji za komunikaciju | 4 |
| Ljestve | 3 |
| Dalekozor | 2 |
| Medicinski kreveti | 10 |
| Alat komplet | 1 |
| Kompresor | 1 |
| Minivaš | 1 |
| Dizalica hidraulična | 1 |
| Vozila za operativno djelovanje | 3 |
| Polu električni viljuškar za skladištenje materijalnih dobara | 1 |
| Ručni viličar (paletar) za skladištenje materijalnih dobara | 1 |
| Prostor za uskladištenje materijalnih dobara 200 m2 | 1 |

Izvor: GDCK Varaždin

Društvo Crvenog križa Varaždinske županije uz navedenu opremu, posjeduje srednje veliki šator te 40 vreća za spavanje i deka.

Tijekom 2020. godine, sve značajne aktivnosti Društva Crvenog križa Varaždinske županije bile su povezane uz suzbijanje učinaka pandemije COVID-19, uglavnom orijentirane na pomoć starijim i bolesnim osobama, a uključivale se akcije nabavke i distribucije hrane te lijekova, kao i uvođenje linije za psihosocijalnu pomoć.

## HRVATSKA GORSKA SLUŽBA SPAŠAVANJA – STANICA VARAŽDIN

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

HGSS – Stanica Varaždin ima ukupno 24 članova od kojih je 8 gorskih spašavatelja, 6 spašavatelja, 8 pripravnika i 2 suradnika.

HGSS – Stanica Varaždin raspolaže sa sljedećom opremom za djelovanje u slučaju nesreća i prirodnih katastrofa:

* gorska nosiljka Mariner – 2 kom,
* nosila za speleo-spašavanje,
* UT nosila – 2 kom, 2
* nosila na napuhavanje (ujedno i odmorište-bivak za alpiniste) – 2 kom,
* vakuum-madraci
* službena vozila – 1 osobno, 1 putničko-kombi vozilo, 1 terensko vozilo,
* aluminijski čamac i pripadajuća prikolica za cestovni prijevoz,
* užad – statička i dinamička užeta za spašavanje iz stijena, speleoloških objekata, ruševina i sl.,
* tehničke sprave za rad s užetom i kretanje po užetu,
* akumulatorska bušilica i brusilica,
* motorna pila,
* radio uređaji – 5 kom,
* radio uređaja Motorola-Tetra – 5 kom,
* GPS uređaji – potrage
* komplet (suha odijela, kacige, prsluci) za spašavanje iz vode – 5 kom,
* skije za turno skijanje – 10 para,
* dereze – 5 kom, 5
* cepin – 5 kom,
* zimska nosiljka (Akija),
* lavinski primopredajnik – 5 kom,
* sonda – 5 kom,
* lopata za snijeg,
* medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.

Tijekom 2020. godine, HGSS – Stanica Varaždin sudjelovalo je u sljedećim aktivnostima:

* redovni sastanci članova jedan puta mjesečno (prva srijeda u mjesecu),
* obavezne srijede (dva puta mjesečno) rad na tehnikama i opremom radi boljeg snalaženja u realnim situacijama na terenu,
* održavanje spremnosti članova na terenu (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, digitalna kartografija, rad sa GPS uređajima, speleo-spašavanje, ljetne tehnike)
* 10 odrađenih akcija spašavanja, potraga,
* uslijed prvog vala pandemije COVID-19 (u razdoblju od 21. ožujka do 3. svibnja 2020. godine) obavljeno je 77 obilazaka planinarskih domova, staza, puteva, (vozilima ukupno pređeno ukupno 4.609 km vozilima),
* obučavanje i priprema staničnih kandidata za pristupanje tehničkim tečajevima za obuku HGSS-a,
* tečaj spašavanja u ljetnim uvjetima (1 član),
* tečaj prve pomoći u neurbanim i teško dostupnim područjima (2 člana),
* osnovni tečaj speleospašavanja (1 član),
* dežurstva na sportskim i planinarskim događajima
  + trail utrka Crazy Hil – Ludbreg
  + 2. Lidl Varaždin trail
  + natjecanje u paraglidingu u lipnju i rujnu
  + brdska utrka „Ivanec-Grebengrad“,
  + biciklistička utrka Kajkavijana
  + biciklijada u Maruševcu
  + utrka u spustu na divljim vodama KKK Varteks
* dežurstvo u NP Paklenica tijekom turističko-penjačke sezone,
* predavanja i vježbe na ljetnoj alpinističkoj školi PK Vertikal,
* predavanja i vježbe na planinarskim školama MIV-a i Ravne Gore,
* suradnja i predavanja na osnovnim školama koje se uključile u rad malih planinara uz planinarska društva Ravna Gora i MIV.

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U RUŠEVINAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u ruševinama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u ruševinama Varaždinske županije sastoji se od 1 upravljačke, 2 operativne i 1 logističke skupine. Upravljačka skupina sastoji se od 4 pripadnika, svaka operativna skupina sastoji se od 11 pripadnika, te logistička skupina koja se sastoji od 4 pripadnika.

Specijalistička postrojba civilne zaštite za traganje i spašavanje u ruševinama Varaždinske županije osnovana je za provođenje/potvrđivanje početne procjene, traganje, lociranje i spašavanje žrtava iz ruševina ili klizišta, pružanje prve pomoći do predaje na stručnu medicinsku skrb.

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U POPLAVAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u poplavama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u poplavama Varaždinske županije sastoji se od 1 upravljačke, 4 operativne i 1 logističke skupine. Upravljačka skupina sastoji se od 5 pripadnika, svaka operativna skupina sastoji se od 5 pripadnika, te logistička skupina koja se sastoji od 5 pripadnika.

Specijalistička postrojba civilne zaštite za traganje i spašavanje u poplavama Varaždinske županije osnovana je za provođenje/potvrđivanje početne procjene, traganje, spašavanje i pružanje pomoći ljudima u poplavama korištenjem čamaca, pružanje prve pomoći do predaje na stručnu medicinsku skrb i dopremanje najnužnijih sredstava za život, prema potrebi, na područje zahvaćenom poplavom.

## KOORDINATORI NA LOKACIJI

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Varaždinska županija će u Planu djelovanja civilne zaštite i u suradnji s operativnim snagama sustava civile zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik Stožera civilne zaštite, određuje koordinatora i upućuje ga na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja, a u pravilu iz sastava operativne snage sustava civilne zaštite koja ima vodeću ulogu u provedbi intervencije.

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Pravne osobe od interesa za sustav civilne zaštite Varaždinske županije, određene su Odlukom o određivanju pravnih osoba od interesa za sustav civilne zaštite Varaždinske županije („Službeni vjesnik Varaždinske županije“ broj 07/20), s ciljem priprema i sudjelovanja u otklanjanju posljedica katastrofa i velikih nesreća.

Pravne osobe od interesa za sustav civilne zaštite na području Županije su:

* Varkom d.d., Trg bana Jelačića 15, 42000 Varaždin,
* ŽUC Varaždinske županije, Gajeva 4, 42000 Varaždin,
* Termoplin d.d., Vjekoslava Špinčića 78, 42000 Varaždin
* Parkovi d.d., Hallerova aleja 8, 42000 Varaždin,
* Autobusni prijevoz d.o.o., Gospodarska 56, 42000 Varaždin,
* Kaming d.d., Zagorska 1, 42222 Ljubešćica,
* Zagorje – Tehnobeton d.d., Pavleka Miškine 49, 42000 Varaždin,
* Veterinarska stanica Varaždin d.d., Trg Ivana Perkovca 24, 42000 Varaždin,
* Vindija d.d., Međimurska 6, 42000 Varaždin,
* Pekarnica Latica d.o.o., Jalkovečka 36, 42000 Varaždin,
* Sportska dvorana Arena, Šetalište Franje Tuđmana 1, 42000 Varaždin,
* Dvorana Graberje, Graberje 31, 42000 Varaždin,
* Hotel Turist Varaždin, Aleja kralja Zvonimira 1, 42000 Varaždin,
* Hotel LaGus, Ulica Glavić 1/A, 42204 Turčin,
* Hotel Trakošćan, Trakošćan bb, 42253 Bednja.

Pravne osobe od interesa za sustav civilne zaštite Varaždinske županije raspolažu potrebnim materijalno-tehničkim sredstvima i smještajnim kapacitetima za djelovanje u velikim nesrećama i katastrofama.

### Parkovi d.d.

Parkovi d.d. zapošljavaju ukupno 107 djelatnika.

Popis opreme za djelovanje u slučaju velikih nesreća i katastrofa kojom raspolažu Parkovi d.d. navedena je u tablici u nastavku.

Tablica . Materijalno tehnička sredstva: Parkovi d.d.

| **R.BR.** | **RASPOLOŽIVA MEHANIZACIJA** | **KOLIČINA** |
| --- | --- | --- |
|  | Teretna vozila (kamion, kamionet i furgon) | 6 |
|  | Kombi vozilo | 4 |
|  | Minibus (8+1 mjesto) | 1 |
|  | Rovokopač-utovarivač (Terex 120) | 1 |
|  | Minibager (točkaš, gusjeničar) | 2 |
|  | Malčar (traktorski priključak) | 2 |
|  | Odbacivač snijega (Husqvarna 110 cm) | 1 |
|  | Okretna ralica za snijeg (140 cm) | 1 |
|  | Traktori razni | 4 |
|  | Traktorska prikolica | 2 |
|  | Traktorska freza | 1 |
|  | Motorna pila | 12 |
|  | Agregat | 2 |
|  | Pumpa | 1 |
|  | Hidraulička dizalica | 1 |
|  | Hladnjača | 2 |

Izvor: Parkovi d.d.

Parkovi d.d. na godišnjoj razini provode osposobljavanje radnika iz područja zaštite na radu i zaštite od požara.

Parkovi d.d. imaju izrađeni Operativni plan zaštite i spašavanja.

### Kaming d.d.

Od osnovne opreme za djelovanje u slučaju velikih nesreća i katastrofa, Kaming d.d. raspolaže s bagerima (3 ili više po potrebi), utovarivačima (2 ili više po potrebi), damperi (3 ili više po potrebi).

Tijekom 2020. godine, Kaming d.d. je provodio sljedeće aktivnosti:

* obavljena vježba evakuacije i spašavanja,
* osposobljavanje voditelja evakuacije 8 radnika,
* izrađena Politika sprječavanja velikih nesreća koje uključuju opasne tvari, te je zatražena suglasnost od nadležnog ministarstva na istu.

Kaming d.d. je u procesu je izrada novog Operativnog plana evakuacije i spašavanja.

### Zagorje – tehnobeton d.d.

Zagorje – Tehnobeton d.d. za sudjelovanje u akcijama zaštite i spašavanja ima na raspolaganju ukupno 2 djelatnika.

Od osnovne opreme za djelovanje u slučaju velikih nesreća i katastrofa, Zagorje – Tehnobeton d.d. raspolaže s JCB 4CX (kombinirka) – 2 kom.

Tijekom 2020. godine, Zagorje – Tehnobeton d.d. je proveo vježbe evakuacije i spašavanje te se odazvao na izvanredne situacije.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i Planu djelovanja civilne zaštite jedinice područne (regionalne) samouprave.

Na području Varaždinske županije djeluju sljedeće udruge građana koje su sa svojim snagama i opremom kojom raspolažu od značaja za sustav civilne zaštite:

* Lovački savez Varaždinske županije, Ulica braće Radić 11, 42000 Varaždin,
* Rafting klub Matis, Ive Vojnovića 1, 42000 Varaždin,
* Zajednica tehničke kulture Varaždinske županije, Graberje 33, 42000 Varaždin,
* Radio amaterska udruga Sloga, Graberje 33, 42000 Varaždin,
* Klub podvodnih aktivnosti „Drava“, Gradsko kupalište bb, 42000 Varaždin,
* Radio klub Varaždin, Graberje 33, 42000 Varaždin,
* Radio klub Ludbreg, Trg Svetog trojstva 16, 42230 Ludbreg,
* Radio klub Novi Marof, Zagorska 27, 42220 Novi Marof.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

1. **OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP, Ravnateljstvo civilne zaštite – Područni ured civilne zaštite Varaždin,
* Zavod za hitnu medicine Varaždinske županije,
* Zavod za javno zdravstvo Varaždinske županije,
* Opća Bolnica Varaždin,
  + Opća Služba za plućne bolesti i TBC Klenovnik,
  + Služba za produženo liječenje i palijativnu skrb Novi Marof,
* Specijalna bolnica za medicinsku rehabilitaciju Varaždinske Toplice,
* Dom zdravlja Varaždinske županije,
* Veterinarske ustanove:
  + Veterinarska stanica Ludbreg – Nova d.o.o.,
  + Veterinarska stanica Ivanec d.o.o.,
  + Veterinarska stanica Novi Marof d.o.o.,
* Centri za socijalnu skrb (Varaždin, Ludbreg, Ivanec, Novi Marof)
* MUP, PU varaždinska,
* Hrvatske vode d.d., VGO za Muru i Gornju Dravu,
* Hrvatske šume – UŠP Koprivnica (Šumarija Varaždin, Šumarija Ludbreg, Šumarija Ivanec)
* Hrvatska poljoprivredno – šumarska savjetodavna služba, Podružnica Varaždinske županije,
* HEP ODS d.o.o.
  + Elektra Varaždin (Terenska jedinica Novi Marof, Terenska jedinica Ivanec, Terenska jedinica Vinica),
  + Elektra Zagreb (Terenska jedinica Sveti Ivan Zelina),
  + Elektra Koprivnica (Terenska jedinica Ludbreg),
* Ivkom-vode d.d.,
* Ivkom-plin d.o.o.,
* PZC Varaždin d.d.,
* Vodogradnja Varaždin.

1. **ANALIZA FINANCIRANJA SUSTAVA CIVILNE ZAŠTITE U 2020. GODINI**

Tijekom 2020. godine na operativne snage sustava civilne zaštite Varaždinske županije i njihovo djelovanje utrošena su sljedeća financija sredstva:

* Vatrogasna zajednica Varaždinske županije: \_1480.000,00\_kn,
* HGSS – Stanica Varaždin: \_\_30.000,00\_kn,
* Društvo Crvenog križa Varaždinske županije: \_\_460.000,00\_kn,
* Sustav civilne zaštite: 510.000,00\_kn.

1. **ZAKLJUČAK**

Razmatrajući stanje sustava civilne zaštite na području Varaždinske županije može se zaključiti da isti omogućava izvršavanje svih zadaća vezanih uz zaštitu i spašavanje stanovništva, materijalnih i kulturnih dobara i okoliša od velikih nesreća i katastrofa zahvaljujući dobroj organiziranosti i opremljenosti svih operativnih snaga sustava civilne zaštite kao i ostalih gotovih snaga koje se i zaštitom i spašavanjem bave u okviru svoje redovne djelatnosti.

**ŽUPANIJSKA SKUPŠTINA**

PREDSJEDNIK

mr.sc. Alen Runac

# OBRAZLOŽENJE

Temeljem članka 17., stavak 1. Zakona o sustavu civilne zaštite („Narodne novine“, broj 82/15, 118/18, 31/20), članka 58. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja članak („Narodne novine“ broj 49/17), predstavničko tijelo, na prijedlog izvršnog tijela jedinice lokalne i područne (regionalne) samouprave usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Analizirajući utvrđene organizirane snage sustava civilne zaštite procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstva za njihovo opremanje sukladno procjeni ugroženosti i planovima civilne zaštite, te razvojnim programima, uz međusobno stalno usklađivanje planske dokumentacije i organiziranje vježbi s konkretnim sadržajima i u realnom vremenu.

Unapređenje sposobnosti pojedinih službi i tijela za sudjelovanje u aktivnostima civilne zaštite, spašavanja ljudi i materijalnih dobara detaljnije je naznačeno u godišnjem Planu razvoja sustava civilne zaštite na području Varaždinske županije za 2021. godinu.

**ŽUPAN**

Radimir Čačić

1. do 21. studenog 2020. godine [↑](#footnote-ref-1)